钦定古今图书集成/明伦汇编/氏族典/第348卷 > 周嘉谟
## 钦定古今图书集成/明伦汇编/氏族典/第348卷 > 周嘉谟

按《明外史周嘉谟传》：“嘉谟，字明卿，汉川人。隆庆五年
进士。除户部主事，历韶州知府。万历十年迁四川副
使，进按察使，移疾归。久之，起故官，就迁左布政使，擢
右副都御史，巡抚云南。进兵部右侍郎，改督两广军
务。满考，加右都御史，迁南京户部尚书。寻召拜工部
尚书，俄改吏部。嘉谟正色立朝，中外倚以为重。神宗”
末，齐、楚、浙三党为政，黜陟之权，吏部不能主。及嘉谟
秉铨，惟才是任，大起废籍朋奸，亦渐自引去，中朝为
清。天启元年，给事中霍维华希魏忠贤指，劾王安，置
之死。嘉谟恶之，出维华于外。忠贤怒，嗾给事中孙杰
劾嘉谟。嘉谟求退，忠贤矫旨许之。五年，忠贤党周维
持复劾嘉谟曲庇王安，遂削籍。崇祯元年荐起南京
吏部尚书。明年卒官。